Колибката - домашна декорация: Февруари 2016
Чантички за събиране на разни нещица :)
Може би от една страна избързвам с тази публикация, защото нещата, които съм направила, са само част от малката промяна на моя коридор, но пък от друга страна нямам никакво търпение да ги покажа, тъй като съм доволна от това, което се получи, като се има предвид, че за първи път се захващам с такива неща, а и не се знае колко време точно ще се проточи цялостната промяна на аксесоарите в него, затова показвам :)
Първото, което ще видите е една малка чантичка...то не е и чантичка дори, но просто не се сещам в момента как да го нарека...за моите кремове и разни други разкрасителни чудесии, които досега подмятах из разни шкафове и чекмеджета, но вече си имат свое местенце.
Започвам снимките с тези два плата...може би сте разбрали, че не обичам да съчетавам прекалено много цветове...някак ме натоварват на близо 60-те квадрата жилищна площ, с които разполагам в момента ;)
Съжалявам само, че засега нямам видеокамера, с която направо да заснема всичко, защото от снимките май няма да стане много ясно какво точно е направено, но ще пробвам все пак ;)
А това е крайният резултат
Това копче не е там напразно, при желание може и да се затваря, но аз засега не искам
А тук вече въпросното нещенце си е заело местенцето под огледалото :)
Следващото нещо от тази серия е една торба-чанта, в която да се прибират платовете, с които в момента работя и сега ще видите част от работния процес, покрай нейното създаване. Първо външната част
После вътрешната
Лентите за декорация и кантове, които направих
И пришиването на отделните елементи
Получи се ето това
Имам още няколко идеи в тази гама, които смятам следващата седмица да реализирам, т.е. скоро ще има нова публикация ;)
Публикувано от Mimi Vali в 11:01 ч. Няма коментари:
Етикети: чанти, шев
Декорация на тетрадка с плат (без шиене)
Тази тетрадка ми е много ценна, тъй като в нея си записвам какво ли не - проекти, идеи, изчисления, затова реших малко да я персонализирам. Мисля, че се получи :)
Материалите за нейната изработка са : тетрадка, няколко вида плат, пистолет за горещ силикон, лепило С200, ластик, картон /мин 2 мм/, амбалажна хартия, ножица и макетен нож.
Ето я въпросната тетрадка + трите вида плат, на които се спрях аз
Корицата направих от картон и амбалажна хартия
За цвят избрах зелено /защо толкова го харесвам този цвят? ;)/
Следващата стъпка е тетрадката да се залепи за корицата - може да стане и с С200, но за по-сигурно използвах силикон.
Ето как изглеждаше на този етап
Следващото, което направих, беше да оформя и вътрешната част на корицата, отново със зеленкото, много ясно :)
На тази снимка горе-долу се вижда какво се е получило
И сега най-приятната част - декорирането :))
Много трудно се реже този картон, или пък може и ножът ми да е бил тъп, но успях да се преборя с него, без да издялкам някой пръст ;)
Разбира се, плановете понякога се променят в движение, първо бях решила разположението и елементите да са такива, после прецених, че ще стане претрупано за моя вкус и махнах едното квадратче от схемата.
За да не стане прекалено циганско, реших наистина да се огранича до тези платове, които ви показах на първата снимка, но пък, за да не стане много скучно само с този жълт фон, изрязах ленти от шарения плат и облепих с тях ластиците
Готовата корица
За вътрешната ѝ част пък направих джобове от амбалажната хартия
Ето я моята работна тетрадка в пълния ѝ блясък :)
Публикувано от Mimi Vali в 7:40 ч. Няма коментари:
Етикети: декорация на тетрадка
Чанта-органайзер за шевни принажлежности